Համայնքի գտնվելու վայրը վիլայեթի քարտեզի վրաՀամայնքի գտնվելու վայրը վիլայեթի քարտեզի վրա
**Թենիա** (արաբ․՝  الثنية‎‎, ֆր.՝ Thénia, երբեմն Thenia), համայնք Ալժիրի հյուսիսում՝ Բումերդես վիլայեթի տարածքում։ Համանուն շրջանի վարչական կենտրոնը։

Աշխարհագրական դիրք
------------------

Համայնքը գտնվում է վիլայեթի հյուսիսային մասում։ Ծովի մակարդակից ունի 161 մետր բարձրություն։

Համայնքը գտնվում է Ալժիրի մայրաքաղաքից մոտ 49 կմ դեպի արևելք և վիլայեթի վարչական կենտրոնից՝ Բումերդեսից, 7 կմ դեպի արևելք։

Ժողովրդագրություն
-----------------

Բնակչությունը՝ 21 439 մարդ (2008)։

Համայնքի բնակչության դինամիկան ըստ տարիների․

| 1977 | 1987 | 1998 | 2008 |
| --- | --- | --- | --- |
| 13 228 | 18 826 | 19 078 | 21 439 |

Պատմություն
-----------

Ժամանակակից Թենիայի տարածքում գտնվող մարդկային բնակավայրերը գոյություն են ունեցել հնագույն ժամանակներից։ 4-րդ դարում ժամանակակից քաղաքի տեղում Մավրիտանիայի (Բերբերների) արքայազն Նուբելը հիմնադրել է *Սումա* (արաբ․՝  صومعة‎‎) կոչվող ամրոցը։ Հնարավոր է, որ Սուման եղել է Նուբելի որդու՝ ուզուրպատոր Ֆիրմայի ծննդավայրը։ Հետագայում այդ ամրոցը հայտնի էր բերբերյան *Թիզի-Նատ-Այշա* (*Tizi Nat Aïcha*) անվամբ, ինչպես նաև արաբական *Թենիա* կամ *Թնիա* անուններով։ Ամրոցի մնացորդները գոյություն են ունեցել մինչև 19-րդ դարի կեսերը։ 1830-ական թվականներին՝ Ալժիրի ֆրանսիական նվաճումից հետո, հին ամրոցի կողքին հայտնվել է ռազմական ճամբար, որը ժամանակի ընթացքում վերածվել է եվրոպական բնակավայրի։ 1877 թվականին ի պատիվ Ալժիրի դատարանի առաջին նախագահ Լուի Պենսոն Դե Մեներվիլի՝ արաբական անվանումը փոխարինվել է ֆրանսիական *Մեներվիլ* անունով (ֆր.՝ Menerville)։ 1962 թվականին՝ անկախություն ձեռք բերելուց հետո, քաղաքը ստացել է իր պատմական անվանումը։

2003 թվականի մայիսի 21-ին՝ տեղական ժամանակով 17:44-ին, 6,8 բալ ուժգնությամբ ավերիչ երկրաշարժի էպիկենտրոնը գտնվել է Թենիայի մոտ։ Այդ երկրաշարժի հետևանքով զոհվել է 2268 մարդ, 10 147 մարդ վիրավորվել է, շուրջ 200 հազար մարդ անօթևան է մնացել։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Ville de Thenia» (ֆրանսերեն). Annuaire Mairie. Արխիվացված է օրիգինալից 2017 թ․ ապրիլի 26-ին. Վերցված է 2017 թ․ մայիսի 25-ին.
2. ↑  «Alger–Thénia». Google Maps. Արխիվացված է օրիգինալից 2017 թ․ դեկտեմբերի 22-ին. Վերցված է 2017 թ․ մայիսի 25-ին.
3. ↑  «Boumerdès–Thénia». Google Maps. Արխիվացված է օրիգինալից 2017 թ․ դեկտեմբերի 22-ին. Վերցված է 2017 թ․ մայիսի 25-ին.
4. 1 2  «Recensement Génaral de la Population et de l'Habitat» (ֆրանսերեն). Wilaya de Boumerdes. Արխիվացված է օրիգինալից 2014 թ․ հոկտեմբերի 5-ին. Վերցված է 2017 թ․ մայիսի 25-ին.
5. ↑  Mohellebi, Aomar (2010 թ․ հունվարի 10). «Younès Adli, écrivain : «Le patrimoine berbéro-musulman me captive»». *L'Expression* (ֆրանսերեն). Արխիվացված է օրիգինալից 2016 թ․ օգոստոսի 13-ին. Վերցված է 2017 թ․ մայիսի 25-ին.
6. ↑  «Thenia ou Menerville» (ֆրանսերեն). VitamineDZ. Արխիվացված է օրիգինալից 2017 թ․ դեկտեմբերի 16-ին. Վերցված է 2017 թ․ մայիսի 25-ին.
7. ↑  «Décret n°65-24b». *Journal officiel de la République Algérienne* (ֆրանսերեն). 1965 թ․ դեկտեմբերի 7.
8. ↑  *Lee Allyn Davis* Natural Disasters. — Infobase Publishing, 2010. — P. 38. — ISBN 978-0-8160-7000-8

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Ֆեյսբուք · Ֆեյսբուք |
|  |
| Թեմատիկ կայքեր | GeoNames · Wikimapia |
|  |
| Չափորոշչային վերահսկողություն | BNF: 15217141z · GND: 4596857-3 · LCCN: n2011024082 · VIAF: 169940892 · WorldCat VIAF: 169940892 |

 |